Líklegt er að einungis Japanar fái að vera viðstaddir viðburði Ólympíuleikanna og Ólympíumóts fatlaðra í Tókýó í sumar. Leikarnir eiga að hefjast eftir tæpa fimm mánuði.
Japanska dagblaðið Mainichi greindi frá því í dag aðákveðið hefði verið að meina fólki utan Japans að koma á viðburði Ólympíuleikanna í sumar sem almennum áhorfendum. Dagblaðið vísaði þó aðeins í ónafngreindan heimildamann sem sagði að endanleg ákvörðun yrði tekin innan mánaðar. Núverandi aðstæður í heiminum vegna COVID-19 bjóði tæplega upp á erlenda áhorfendur á leikana í Tókýó. Thomas Bach forseti IOC, Alþjóða Ólympíunefndarinnar hefur sagt að aðaláherslan sé sett á keppendur og keppni leikanna. Allt annað mæti afgangi, þar með talið mál áhorfenda. Að nægu verður að huga til að leikarnir geti farið sómasamlega fram í miðjum heimsfaraldri. Um 11 þúsund íþróttamenn munu keppa á Ólympíuleikunum og um 4.400 á Ólympíumóti fatlaðra. Þá hleypur fjöldi þjálfara, dómara, styrktaraðila og fjölmiðlfaólks á tugþúsundum. Líklegt verður að teljast að Japanir muni tapa á miðasölu Ólympíuleikanna. Ekki er útséð nefnilega heldur með það hversu margir áhorfendur fá að vera viðstaddir hvern viðburð og hvort áhorfendur verði hreinlega leyfilegir á öllum viðburðum.
Manchester City stendur orðið sérlega vel að vígi í baráttunni um enska meistaratitilinn í fótbolta. City jók forskot sitt á toppnum með 3-1 sigri á Úlfunum og hefur nú fimmtán stigum meira en Manchester United sem er í öðru sæti deildarinnar. Reyndar á United þó leik til góða. Manchester City hefur nú unnið 21 leik í röð í öllum keppnum, þar af fimmtán síðustu leiki sína í ensku úrvalsdeildinni. City tapaði síðast leik 21. nóvember.
Heimsmeistaramótið í skíðagöngu heldur áfram. Í dag er keppt í 15 kílómetra göngu karla með frjálsri aðferð. Bein útsending hófst á RÚV klukkan korter yfir tólf. Tveir Íslendingar er meðal keppenda í dag en það eru þeir Snorri Einarsson og Albert Jónsson.
Líklegt er að einungis heimamenn fái að vera viðstaddir viðburði Ólympíuleikanna og Ólympíumóts fatlaðra í Tókýó í Japan í sumar. Leikarnir eiga að hefjast eftir tæpa fimm mánuði.